open-index/open-wikipedia-markdown huggingface dataset:
Sasha Huber

**Sasha Huber** (s. 1975  Zürich) on sveitsiläis-haitilainen nykytaiteilija, joka asuu ja työskentelee Helsingissä. Hänen työnsä käsittelee kolonialistisia ja postkolonialistisia suhteita afrikkalaisen ja karibialaisen diasporan kontekstissa. Hän käyttää valokuvausta, liikkuvaa kuvaa, performanssin keinoja, maisemaa, tutkimusta ja yhteistyötä henkilökohtaisten ja kollektiivisten kolonialistisen pseudotieteen, rodullisen luokittelun, transatlanttisen orjakaupan kautta tapahtuvan muuttoliikkeen, muistamisen ja ylikansallisen kapitalismin ilmaisujen tutkimiseen. 

## Elämäkerta ja koulutus
Huber syntyi vuonna 1975 Zürichissä Sveitsissä haitilaisen äidin ja sveitsiläisen isän lapsena. Hänen äidinpuoleinen isoisänsä muutti New Yorkiin vuonna 1965 paetakseen Haitin diktaattorin François Duvalierin hallintoa. 

Huber suoritti Bachelor of Arts -tutkinnon graafisessa suunnittelussa Zürichin University of Artissa. Hän muutti Suomeen kumppaninsa Petri Saarikon kanssa.  Vuonna 2006 hän suoritti visuaalisen kulttuurin maisteritutkinnon Aalto-yliopiston taiteiden ja suunnittelun yliopistosta Helsingissä. Tällä hetkellä hän on siellä taidetutkimuksen tohtoriopiskelijana. Hän asuu Helsingissä miehensä ja poikansa kanssa ja osallistuu kansainvälisesti taiteilijaresidensseihin ja näyttelyihin.

## Näyttelyt ja yhteistyö

Huber alkoi työskennellä yhdessä *Demounting Louis Agassiz* -kollektiivin kanssa. Se on vaatinut Agassizin huipun uudelleennimeämistä Sveitsin Alpeilla vuodesta 2007 lähtien. Louis Agassiz oli sveitsiläis-yhdysvaltalainen pseudotieteilijä ja professori, joka tuki tieteellistä rasismia ja edisti eurokeskeisiä rotuluokitteluja 1800-luvulla. *Demounting Louis Agassiz* -vetoomus on kerännyt kansainvälisesti yli 2500 allekirjoitusta, jotta huipun nimi voitaisiin muuttaa kunnioittamaan Rentyä, kongolaista alkuperää olevaa orjaa, joka valokuvattiin eteläcarolinalaisella plantaasilla Agassizin hankkeessa. Huber jatkoi Agassizin tutkimista brasilialaisen historioitsijan Maria Clara Machadon kanssa julkaisemalla *(T)races of Louis Agassiz: Photography, Body and Science, Yesterday and Today* (2010) osana 29. São Paulon biennaalin näyttelyä vuonna 2010. 

Huberin nykykulttuurin ja historiallisen sorron välisen toiston kritiikki nykytaiteen, kulttuurimaantieteen ja poliittisen aktivismin leikkauspisteessä on huomioitu mm. Venetsian biennaalissa (2015) ja São Paulon biennaalissa (2010). Lisäksi nykytaiteen museo Kiasma on hankkinut Huberin työn pysyviin kokoelmiinsa.

Huberille myönnettiin 2021 valtion viisivuotinen taiteilija-apuraha.

Huberin ja Petri Saarikon suunnittelema kolmiosainen veistossarja *Perusta* paljastettiin elokuussa 2023 Helsingin Tapulikaupungissa.

## Lähteet
Maria Ubach Font

**Maria Ubach Font** (s. 1973) on andorralainen poliitikko. Hän on toiminut Andorran ulkoministerinä 15. heinäkuuta 2017 lähtien. Aiemmin hän on toiminut muun muassa Andorran EU-suurlähettiläänä.

## Lähteet
Sanna Kanerva

**Sanna Kanerva** (s. 24. kesäkuuta 1974 Oulu) on suomalainen jääkiekkoilija, joka pelasi naisten SM-sarjassa 12 kautta ja kuului myös Suomen maajoukkueeseen. Hän oli pelipaikaltaan hyökkääjä.

Kanerva edusti naisten SM-sarjassa Porin Ässiä kaudet 1989–1995, Kerava Shakersia 1995–1998 ja Espoo Bluesia 1998–2001. Hän pelasi SM-sarjassa 228 runkosarjaottelua, joissa hänen tehopisteensä ovat 140&nbsp;+&nbsp;103&nbsp;=&nbsp;243, sekä 36 pudotuspeliä tehopistein 19&nbsp;+&nbsp;12&nbsp;=&nbsp;31. Hän voitti neljä Suomen-mestaruutta vuosina 1996 ja 1999–2001 sekä saavutti yhden SM-hopean. Mestaruuskaudella 1995–1996 hän oli joukkueensa pistepörssin ykkönen.

Suomen maajoukkueessa Kanerva pelasi 37 maaottelua ja teki niissä kahdeksan maalia sekä sai viisi syöttöpistettä. Hän pelasi vuoden 1995 EM-kilpailuissa, joissa Suomi voitti kultaa, ja vuoden 1999 MM-kilpailuissa, joissa Suomi saavutti pronssia.

## Lähteet
* 

### Viitteet
Viestijuoksun Suomen-mestaruuskilpailut 1963

**Viestijuoksun Suomen-mestaruuskilpailut 1963** järjestettiin 29.–30. kesäkuuta Jämsänkoskella.

## Yleisen sarjan mitalistit
### Miehet

### Naiset

## Lähteet
*
*
Socialistisk Ungdom i Norden

**Socialistisk Ungdom i Norden** (**SUN**) on pohjoismaalaisten vasemmistonuorten kattojärjestö Nuorten pohjoismaiden neuvostossa.

## Jäsenjärjestöt
*Vasemmistonuoret (Suomi)
*Ung Vänster (Ruotsi)
*Socialistisk Folkeparti Ungdom (Tanska)
*Socialistisk Ungdomsfront (Tanska)
*Ung Vinstri Graen (Islanti)
*Sosialistisk Ungdom (Norja)
*Rød Ungdom (Norja)
*Unga Tjóðveldiðn (Färsaaret)
*Inuusuttut Ataqatigiit Ungdom (Grönlanti)

## Katso myös
* Pohjoismaiden neuvosto
* FNSU
* Pohjoismaiden Keskustanuoret
* Pohjoismaiden konservatiivinuoret
* Pohjoismaiden kristillisdemokraattiset nuoret

## Lähteet
*
*
Rantaukonnauris

**Rantaukonnauris** (*Erysimum strictum*, syn. *Erysimum hieraciifolium*, *Erysimum virgatum*) on ristikukkaiskasvien (Brassicaceae) heimoon ja ukonnauriiden (*Erysimum*) sukuun kuuluva kasvilaji. Se eroaa selvästi yleisemmästä peltoukonnauriista (*Erysimum cheiranthoides*) muun muassa kukkien määrän, kukkaperien pituuden sekä litujen asennon perusteella.

## Kuvaus
Rantaukonnauris on kaksivuotinen ruohovartinen kasvilaji, joka voi kasvaa noin metrinkorkuiseksi. Rantaukonnauris on kasvutavaltaan pysty, ja sen varret ovat yleensä haarattomia. Lehdet ovat suikeita ja jokseenkin hammaslaitaisia. Rantaukonnauriin kukinto on runsaskukkainen ja huiskilomainen. Kukkaperät ovat suunnilleen verholehtien pituisia. Terälehdet ovat keltaisia ja noin 8 mm pitkiä. Rantaukonnauris kukkii kesä–heinäkuussa. Hedelmäperät ovat lyhyitä. Lidut ovat muodoltaan pitkänsuikeita, nelikulmaisia ja sijaitsevat tiiviisti pystyssä varren ympärillä lähes kiinni varressa.

## Levinneisyys ja elinympäristö
Rantaukonnauris kasvaa erilaisilla kuivilla kasvupaikoilla, kuten mäenrinteillä, metsiköissä sekä myös joutomailla. Suomessa rantaukonnaurista tavataan lähinnä rannikkoalueilla sekä Suomenlahden että Pohjanlahden rannikoilla. Lisäksi rantaukonnaurista tavataan myös Lapissa sisämaassa Rovaniemen tienoilla.

## Katso myös
* rantakanankaali (*Barbarea stricta*)

## Lähteet

## Aiheesta muualla
* Suomen Lajitietokeskus: Rantaukonnauris (''Erysimum virgatum'')
* LuontoPortti: Rantaukonnauris (''Erysimum strictum'')
Mary Anderson (keksijä)

**Mary Anderson** (1866–1953) oli yhdysvaltalainen keksijä ja karjatilallinen. Hänet tunnetaan tuulilasinpyyhinten alkuperäisenä keksijänä. Anderson sai patentin keksinnölleen (Yhdysvaltojen patentti nro. 743801A) vuonna 1903. Hän kuitenkin luopui patentistaan melko pian, kun se ei saavuttanut juurikaan menestystä.

## Lähteet
Jerry Adler

**Jerry Adler** (4. helmikuuta 1929 Brooklyn New York – 23. elokuuta 2025) oli yhdysvaltalainen näyttelijä, tuottaja, teatteriohjaaja ja näyttämöpäällikkö. Toimittuaan yli 40 vuotta teatterissa hän aloitti näyttelijänuran ja tuli tunnetuksi roolistaan televisiosarjassa *[[Sopranos]]*.

## Elämä ja ura
Adler syntyi ja varttui Brooklynissa New Yorkissa. Juutalaisessa perheessä puhuttiin jiddišiä. Adlerin isä Philip toimi näyttämöpäällikkönä Group Theatressa. Hänen isosetänsä oli teatterinäyttelijä Jacob Pavlovich Adler, jonka kautta hän on sukua Stella ja Luther Adlerille, jotka olivat myös näyttelijöitä. Adler oli naimisissa Joan Laxmanin kanssa heinäkuusta 1994 lähtien. Aiemmin hän oli ollut kaksi kertaa naimisissa: Dolores Parkerin ja Cathy Ricen kanssa. 

Isänsä vaikutuksesta Adler aloitti uran teatterin kulisseissa vuonna 1950. Hän toimi urallaan näyttämöpäällikkönä, tuottajana ja ohjaajana. Hän oli mukana muun muassa *[[My Fair Lady]]* -musikaalin alkuperäisessä tuotannossa (1956) näyttämöpäällikkönä. Vuonna 1976 hän ohjasi saman musikaalin, josta hän sai Drama Desk -palkinnon ehdokkuuden. Kymmenien teatterituotantojen lisäksi hän työskenteli myös televisiossa.

Ensimmäisen näyttelijänroolinsa Adler teki vasta vuonna 1991 televisiosarjassa *Brooklyn Bridge*. Seuraavana vuonna hän esiintyi elokuvassa *[[Paljastava silmä]]*. Hän alkoi saada useita näyttelijänrooleja ja esiintyi muun muassa televisiosarjassa *[[Villi Pohjola (televisiosarja)|Villi Pohjola]]*, jota David Chase oli käsikirjoittamassa. Myöhemmin Chase loi *[[Sopranos]]*-draamasarjan, johon hän pyysi Adleria esittämään Herman ”Hesh” Rabkinia, mafiapomo Tony Sopranon yhteistyökumppania. Adler esitti roolia vuosina 1999–2007, ja siitä hänet tunnetaan mahdollisesti parhaiten. *Sopranosin* jälkeen Adler näytteli muassa Howard Lymanin roolia lakidraamassa *[[Good Wife]]* ja sen oheissarjassa *The Good Fight*. Lavalla hän esiintyi ensimmäisen kerran vuonna 2000, ja vuonna 2015 hän näytteli Larry Davidin näytelmässä *Fish in the Dark*.

Viimeisen näyttelijäntyönsä Adler teki vuonna 2019 palatessaan aiemminkin esittämäänsä rooliinsa komediasarjassa *[[Hulluna sinuun]]*. Vuonna 2024 hän julkaisi muistelmateoksen *Too Funny for Words: Backstage Tales from Broadway, Television and the Movies*. Adler kuoli seuraavana vuonna ollessaan 96-vuotias.

## Osittainen filmografia

### Elokuva

* *[[Paljastava silmä]]* (1992)

* *[[Manhattanin murhamysteeri]]* (1993)
* *[[Lainakengissä]]* (2005)
* *[[Oikeanlaista kemiaa]]* (2005)
* ''Synecdoche, New York'' (2008)
* *[[Väkivallan vuosi (vuoden 2014 elokuva)|Väkivallan vuosi]]* (2014)
* *[[Fair Market Value]]* (2019)

### Televisio

* *[[Hulluna sinuun]]* (1993–1999, 2019)
* *[[Villi Pohjola (televisiosarja)|Villi Pohjola]]* (1994–1995)

* *[[One Life to Live]]* (1995) 

* *[[Sopranos]]* (1999–2007)
* *[[Asema 62]]* (2007–2011) 
* *[[Good Wife]]* (2011–2016)
* *The Good Fight* (2017–2018)
* *[[Transparent (televisiosarja)|Transparent]]* (2017–2019)

## Lähteet
Ihmisrasva

**Ihmisrasvaa** (, ) yritettiin käyttää lääkkeenä erilaisissa rohdoksissa ja linimenteissä eurooppalaisessa keskiajan lääketieteessä 1500-luvulta aina 1900-luvun alkuun saakka. Rasvalla ajateltiin olevan maagisia parantavia ominaisuuksia ja monet teloittajat myivät mestaamiensa rikollisten rasvaa ja kehonosia apteekkareille ja varhaisille lääkäreille.

Esimerkiksi saksalainen lääketieteen professori Tobias Andreae paloitteli vuonna 1675 teloitetun murhaajan ruumiin, josta saatiin 17 kiloa "kurjan syntisen" rasvaa. Vuonna 1739 julkaistussa Zedlerin ensyklopediassa oli valmistusohjeita, kuinka ihmisen rasvasta tehtiin lääkkeitä kotikäyttöön.

1800-luvun myöhäispuoliskolta alkaen ihmisrasvaa valmistettiin ja myytiin *Humanol* tuotemerkillä steriilinä, nesteytettynä ja neulalla pistettäväksi tarkoitettuna hoitoaineena Saksassa. Vuodesta 1909 sitä käytettiin arpikudoksen hoidossa, haavojen desinfiointiin ja niiden revisioimiseen. 1920-luvulla aineesta luovuttiin huonojen hoitotulosten ja sivuvaikutuksena joskus syntyvän rasvaembolian vuoksi.

Nykylääketiede käyttää ihmisrasvaa lähinnä plastiikkakirurgisissa toimenpiteissä, joissa yleensä potilaan omaa rasvakudosta siirretään niihin paikkoihin joihin halutaan täydennystä (esim. poskipäät).

## Katso myös
* Ihmisruumiista tehty saippua
* Muumiojauhe

## Lähteet
Lou Gramm

**Lou Gramm** (oik. Louis Andrew Grammatico, s. 2. toukokuuta 1950) on yhdysvaltalainen rocklaulaja, joka on ollut Foreigner-yhtyeen alkuperäinen laulaja. Gramm on syntynyt Rochesterissa, New Yorkissa. Vuonna 1997 Grammillta diagnosointiin aivokasvain. 29. joulukuuta 2018 Gramm ilmoitti että hän on lopettanut soolouransa kiertueet.

## Diskografia
* 
* 
* 
* 

## Lähteet
Jenni Laiti

**Jenni Laiti** (s. 1981 Inari) on saamelainen taiteilija ja saamelaisaktivisti, joka vaikuttaa *[[Suohpanterror]]*-taiteilijakollektiivissa. Hän on anonyyminä pysyttelevän ryhmän ainoa julkisuuteen tullut jäsen. Ruotsin Jokimukassa asuva Laiti on koulutukseltaan artesaani. Hän on ollut mukana muun muassa Jäämeren rataa ja Pohjois-Ruotsin kaivostoimintaa vastustavissa kansanliikkeissä sekä kansainvälisessä ilmastoliikkeessä.

Laiti on myös toimittanut uusintapainoksen Elisabeth Utsi Gaupin vuonna 1989 julkaistusta pohjoissaamenkielisestä lastenlaulukirjasta.

## Teokset
*

## Lähteet
Saimi Huhtala

**Saimi Huhtala** (s. 1938) on suomalainen uransa päättänyt kuulantyöntäjä. Huhtala edusti urallaan Länsi-Lavian Loisketta ja Porin Tarmoa.

Huhtala sai Kalevan kisoissa kuulantyönnöstä hopeaa vuonna 1961. Sisäratojen Suomen-mestaruuskilpailuissa. Huhtala sai kuulantyönnöstä kultaa vuonna 1962 ja hopeaa  vuonna 1964.
__NOTOC__ 
## Henkilökohtaiset ennätykset
### Ulkoradat

### Sisäradat

Lähde

## Lähteet
Matti Klemola

**Matti Klemola** (22. huhtikuuta 1886 Veteli – 2. joulukuuta 1954 Kiuruvesi) oli lehtimies, joka toimi useiden eri sanomalehtien päätoimittajana.

Matti Klemolan vanhemmat olivat maanviljelijä Juho Heikki Klemola ja  Marjaana Pollari ja puoliso 1922–1953 Impi Maria Kilpeläinen. Klemola tuli ylioppilaaksi 1906 ja valmistui filosofian kandidaatiksi 1914. Hän oli *[[Kokkolan Uutiset|Kokkolan Uutisten]]* päätoimittaja 1915–1917, *[[Karjalainen (sanomalehti)|Karjalaisen]]* 1918–1919, *[[Ylimaa|Ylimaan]]* ja *[[Kajaanin Uutiset|Kajaanin Uutisten]]* 1919–1922 sekä *[[Lahti (lehti)|Lahden]]* 1923–1940. *[[Kaiku (lehti)|Kaiun]]* toimitussihteerinä Klemola työskenteli 1922–1923, vapaana toimittajana 1940–1944 ja *[[Kajaani (sanomalehti)|Kajaanin]]* päätoimittajana vuodesta 1945.

## Lähteet
Les Bréviaires

**Les Bréviaires** on kunta Ranskassa Yvelinesin departementissa Île-de-Francen alueella. Se sijaitsee noin 50 km Pariisista lounaaseen.

Les Bréviaires sijaitsee keskellä Rambouilletin metsää, joka on Île-de-Francen suurin metsä. Kunnan alueella on yli sata kilometriä päällystettyjä polkupyöräreittejä, joille moottoriajoneuvoilla on pääsy kielletty. Lisäksi metsässä on laajalti patikointireittejä. Kunnassa on myös osa Ludvig XIV:n rakennuttamia Étangs de Hollande -tekolampia, jotka rakennettiin ylläpitämään Versailles’n puutarhan vesihuoltoa. Nykyään lammet ovat suosittuja vesiurheilukeskuksia. Les Bréviairessa on kansallinen hevosjalostuskeskus *Haras national des Bréviaires*.

## Lähteet

## Aiheesta muualla
Jovanka Trbojević

**Jovanka Trbojević** (27. maaliskuuta 1963 &#x2013; 12. toukokuuta 2017) oli Jugoslaviassa syntynyt suomalainen säveltäjä.  

Trbojević syntyi Bosniassa ja kasvoi Belgradissa. Hän opiskeli Mokranjac-musiikkikoulussa ja jatkoi pianonsoiton opiskelua Prahan musiikkiakatemiassa ja sävellystä Sibelius-Akatemiassa. Hän opiskeli sävellystä Eero Hämeenniemen ja Paavo Heinisen kanssa Helsingissä.   

Hän teki kamarimusiikkia, orkesterimusiikkia ja oopperoita sekä musiikkia elokuviin ja televisioon. Hänen radiofoninen teoksensa *CreationGame (2009)* voitti Prix Italian vuonna 2009. Ooppera *Opera Absurdium (2011)* esitettiin ensimmäisen kerran vuoden 2014 Musiikin aika -festivaaleilla Viitasaarella.  Hänen muita teoksiaan ovat esimerkiksi *In the View of the Wise (2001)* kolmelle laulajalle ja heidän käsilleen, *Orgone accumulator (2005)* ja *Vertigo (2010)* orkesterille sekä kamariooppera *Heart in a Plastic Bag (2002)*.    Soololevy *Longing for a brilliant light* ilmestyi 1998 kamariorkesteri Avanti!n soittamana. 

Trbojevicin teoksia on esitetty kaikissa Pohjoismaissa ja useissa Euroopan maissa sekä Etelä-Amerikassa, Japanissa ja Australiassa. Hän oli mukana useilla äänitteillä yhdessä muiden säveltäjien kanssa. Lisäksi hän sävelsi musiikkia lapsille ja opetti sävellystä. 

Hänen musiikkiaan kuullaan Kaisa Rastimon elokuvissa ''Suolaista ja makeaa'' *(1995)* ja *[[Säädyllinen murhenäytelmä (elokuva)|Säädyllinen murhenäytelmä]] (1998).* 

Trbojević kuoli Helsingissä 54-vuotiaana. 

## Lähteet
Viestijuoksun Suomen-mestaruuskilpailut 1957

**Viestijuoksun Suomen-mestaruuskilpailut 1957** järjestettiin 6.–7. heinäkuuta Joensuussa.

## Yleisen sarjan mitalistit
### Miehet

### Naiset

## Lähteet
*
*
Leek (Staffordshire)

**Leek** on vajaan  asukkaan maalaiskaupunki Staffordshiren kreivikunnassa läntisessä Keski-Englannissa, Staffordshire Moorlandsin hallintopiirissä. Se sijaitsee kukkulalla Churnetjoen varrella, Peak Districtin ylänköalueen lounaisreunalla. Kaupunki on kuuluisa historiallisesta silkkiteollisuudestaan ja kauniista maisemistaan, joiden ansiosta sitä kutsutaan myös *Nummien kuningattareksi*.

## Historia
Leekin nimi tulee ilmeisesti muinaisenglannin sanasta *lece* tai muinaisnorjan sanasta *loekr*, jotka molemmat tarkoittavat ’puroa’. Sen perustivat todennäköisesti saksit, ja sieltä on löytynyt jäännöksiä myös viikinkiasutuksesta. Mercian kuningaskunnan aikana Leek kuului jaarli Ælfgarille (k. n. 1062) ja sitä ympäröivät kylät jaarlin käskyläisille. Domesday Bookin (1086) perusteella tiedetään, että se päätyi kruunun alaisuuteen Vilhelm Valloittajan hallitessa Englantia.

Myöhemmin Leek siirtyi Englannin kruunupäältä Chesterin jaarleille, ja Juhana Maaton myönsi sille markkinaoikeudet (1207) ja kaupunkioikeudet (1214). Jaarli Ranulf de Blondeville luovutti kaupungin hallinnan sisterssiläismunkeille, jotka olivat perustaneet vuonna 1220 lähistölle Dieulacresin luostarin. Kaupunkiin avattiin karjatori, sillä kotieläimet olivat seudun tärkeintä kauppatavaraa ja myös munkit pitivät lampaita.

Teollisen vallankumouksen myötä Leekiin syntyi tekstiiliteollisuutta. Kaupungin silkintuotanto sai alkunsa kotiteollisuutena 1600-luvun lopussa ja koneistui 1700- ja 1800-luvuilla. Teollistumisen vastavoimana syntyi uskonnollista liikehdintää, ja Leek tuli tunnetuksi erityisesti kveekarien ja presbyteeriläisien keskuspaikkana.

Kuuluisa kanavainsinööri James Brindley eli Leekissä ja rakensi sinne 1752 vesimyllyn, joka oli toiminnassa aina 1950-luvulle asti. Myllyn yhteydessä toimii nykyään Brindleyn elämästä kertova museo. Vuonna 1797 kaupunkiin avattiin yhteys Caldonin kanavasta ja vuonna 1849 sinne saapui rautatie. Junat toivat kaupunkiin matkailijoita ja seutua ylistettiin rautatieyhtiöiden mainoksissa ’Pikku-Sveitsiksi’. Ratayhteys lakkautettiin myöhemmin, mutta Leekin maisemat houkuttelevat sinne yhä matkailijoita – erityisesti vuonna 1951 avattuun Peak Districtin kansallispuistoon kaupungista koilliseen.

## Kuuluisia asukkaita
* James Brindley (1716–1772), kanavainsinööri, muutti Leekiin lapsena ja työskenteli siellä.
* William Morris (1834–1896), arkkitehti, graafikko ja kirjainmuotoilija, asui kaupungissa 1875–1878, sillä halusi perehtyä silkkiteollisuuteen ja siinä käytettyihin värjäysmenetelmiin.

## Katso myös
* Peak Districtin kansallispuisto

## Lähteet

## Aiheesta muualla
Leek

**Leek** voi tarkoittaa:

## Kaupunkeja
* Leek, kaupunki Staffordshiressä, Englannissa;
* Leek, kaupunkia Groningenin provinssissa, Alankomaissa.

## Henkilöitä
* Miranda Leek (s. 1993), yhdysvaltalainen jousiampuja
Eila Koskikallio

**Eila Marjatta Koskikallio** (28. maaliskuuta 1923 Nastola – 3. heinäkuuta 2002 Kuusamo) oli suomalainen kuulantyöntäjä ja kiekonheittäjä. Koskikallio edusti urallaan Kärkölän Kisa-Veikkoja, Heinolan Iskua, Salon Viestiä ja Kuusamon Erä-Veikkoja. Koskikallio muutti Kuusamoon Heinolasta 1949. Koskikallio kuului Kuusamon Erä-Veikkojen naisvoimistelijoiden valioryhmään vielä 1950-luvun lopulla. 

Koskikallio sai kuulantyönnöstä SM-hopeaa vuonna 1946 ja SM-pronssia vuonna 1945. Kiekonheitossa hän oli parhaimmillaan neljäs vuonna 1946.
__NOTOC__
## Henkilökohtaiset ulkorataennätykset

## Lähteet
Viestijuoksun Suomen-mestaruuskilpailut 1955

**Viestijuoksun Suomen-mestaruuskilpailut 1955** järjestettiin 10.–11. heinäkuuta Helsingissä.

## Yleisen sarjan mitalistit
### Miehet

### Naiset

## Lähteet
*
*
Chieko Asakawa

(s. 1958 Osaka, Japani) on sokea japanilainen tietotekniikan asiantuntija, joka tunnetaan estettömyyttä edistävästä työstään IBM:n tutkimuslaitoksessa Tokiossa. Hän kehitti IBM:n kotisivunlukijan, Netscapen selaimen liitännäisen, josta tuli yleisimmin käytetty verkon puhesynteesijärjestelmä. Hän on saavuttanut useita teollisuuden ja julkisten tahojen myöntämiä palkintoja. 

## Koulutus ja ura
Asakawa syntyi normaalilla näkökyvyllä, mutta satutti näköhermonsa lyödessään vasemman silmänsä uima-altaan reunaan 11-vuotiaana. Onnettomuuden jälkeen hänen näkönsä alkoi huonontua, ja 14-vuotiaana hän oli jo täysin sokea. Hän suoritti alemman korkeakoulututkinnon kirjallisuudesta Otemon Gakuin yliopistossa Osakassa vuonna 1982 ja sen jälkeen hän aloitti kaksivuotisen sokeille tarkoitetun ohjelmointikurssin käyttäen Optaconia kääntääkseen kosketusaistimuksia. Hän liittyi IBM Research -tutkimuslaitokseen tilapäisesti vuonna 1984, ja vuotta myöhemmin hänestä tuli pysyvä tutkija. Vuonna 2004 hän suoritti tekniikan tohtorin tutkinnon Tokion yliopistossa.  

Asakawan tutkimushankkeisiin liittyy pistekirjoitusasiakirjoja käsittelevät tekstinkäsittelyohjelma ja digitaalinen kirjasto, Netscape-selaimen laajennus, joka muuntaa tekstin puheeksi ja tarjoaa kätevämmän verkon navigointimekanismin sokeille sekä kehitysjärjestelmä, joka mahdollistaa sokeuden kokemisen websuunnittelijoille. Hänen selainlaajennuksestaan tuli aluksi IBM:n tuote, *IBM Home Page Reader* (suom. IBM:n kotisivunlukija), ja viiden vuoden kuluessa siitä tuli yleisin käytössä oleva verkon puhesynteesijärjestelmä.

Viime aikoina Asakawa on tutkinut myös multimediasisällön esteettömyyttä,  teknisiä ja sosiaalisia muutoksia jotka mahdollistaisivat ikääntyvien ihmisten työskentelyn useamman vuoden ajan ennen eläkkeelle jäämistä  sekä teknologian kehittämistä, joka mahdollistaisi fyysisen maailman myös sokeille. 

## Palkinnot ja kunnianosoitukset
Asakawa lisättiin naisten teknologian ulkomaiselle kunnialistalle vuonna 2003. Vuonna 2009 hänestä tuli *IBM Fellow*, joka on IBM:n suurin kunnianosoitus työntekijöilleen. Asakawasta tuli viides japanilainen palkinnon saavuttanut henkilö ja ensimmäinen palkinnon saavuttanut japanilainen nainen.

Vuonna 2011 Anita Borgin nais- ja teknologiainstituutti antoi Asakawalle Naisten Visio-palkinnon.  Vuonna 2013 Japanin hallitus myönsi hänelle Japanin valtion violetin ansiomerkin (Purple Ribbon). Vuonna 2017 hänet valittiin Yhdysvaltain kansallisen teknillisen akatemian National Academy of Engineeringin kansainväliseksi jäseneksi. 

## Lähteet

## Aiheesta muualla

* IBM:n työntekijäprofiili  
* Googlen tutkijaprofiili
Elisabet Itävaltalainen (1554–1592)

**Elisabet Itävaltalainen**  (5. heinäkuuta 1554 Wien – 22. tammikuuta 1592 Wien) oli Habsburgien sukuun kuulunut prinsessa, josta tuli Ranskan kuningas Kaarle IX:n puolisona Ranskan kuningatar vuosiksi 1570–1574. 

## Suku
Elisabet oli Pyhän saksalais-roomalaisen keisarikunnan keisari Maksimilian II:n tytär. Kaksi hänen veljistään oli myöhemmin keisareina ja sisar Espanjan kuningatar.

## Avioliitto ja lapset
Elisabet naitettiin Ranskan kuninkaalle 16-vuotiaana lokakuussa 1570. Hän asui Ranskan hovissa uskonsotien aikana ja jäi anoppinsa Katariina de’ Medicin varjoon. Kaarlen kanssa heillä oli yksi tytär Marie Isabelle (1572-1578).

## Elämä Wienissä
Aviomiehen kuoltua Elisabet palasi Keski-Eurooppaan vuonna 1575, jättäen tyttärensä Ranskaan. Hän vei mukanaan joukon pyhäinjäännöksiä ja perusti Wieniin nunnaluostarin. Wienissä ollessaan Elisabet kokosi kirjaston, jonka hän testamenttasi veljelleen Rudolf II:lle.

## Lähteet
Mustasotilaskärpänen

**Mustasotilaskärpänen** (*Hermetia illucens*) on asekärpästen (Stratiomyidae) heimoon kuuluva hyönteislaji. Aikuinen kärpänen elää viikon verran.

## Esiintyminen
Lajia esiintyy Etelä- ja Pohjois-Amerikassa.

## Elintavat
Mustasotilaskärpäsen toukat ovat saprotrofeja, eli ne hävittävät bio-orgaanista ainesta tehokkaasti. Laji ei levitä tauteja.

## Käyttö
Mustasotilaskärpäsen toukat ahmivat lähes mitä tahansa. Ne voivat syödä jopa homemyrkkyjä, ongelmajätteitä sekä lääkeaineita. Toukat eivät edes kerää itseensä raskasmetalleja, sillä niiden elimistö puhdistaa niitä tehokkaasti. Tätä voidaan kenties hyödyntää jätteiden hävittämisessä. Lajin toukkia ja koteloita käytetään hyönteistaloudessa myös osana eläin- tai kalanrehuja. Mustasotilaskärpäsen toukat ovat hyvin rasva- sekä proteiinipitoisia. Niistä voidaan erottaa rasvaa biopolttoaineen valmistukseen.

## Lähteet

## Aiheesta muualla
*Laji.fi: ''Hermetia illucens''
*Tiina Siimekselä (Toim.): Kärpäsiä ja toukkia Mustasotilaskärpästen kasvatus pilottikasvattamossa, Jyväskylän ammattikorkeakoulu, 2023 
*Luonnonvarakeskus (Luke): Mustasotilaskärpäsen kasvatus 
*ITIS: ''Hermetia illucens'' 
*UniProt: Taxonomy - ''Hermetia illucens'' 
*Bug Guide: Species ''Hermetia illucens'' - Black Soldier Fly 
*Global Biodiversity Information Facility (GBIF): ''Hermetia illucens'' 
*University of Michigan, Animal Diversity Web (ADW): ''Hermetia illucens'' 
*University of Florida: Hermetia illucens, Introduction - Synonymy - Distribution - Description and Life Cycle - Economic Importance - Selected References
Viestijuoksun Suomen-mestaruuskilpailut 1953

**Viestijuoksun Suomen-mestaruuskilpailut 1953** järjestettiin 5.–6. heinäkuuta Pyynikin urheilukentällä Tampereella.

## Yleisen sarjan mitalistit
### Miehet

### Naiset

## Lähteet
*
*
Joanna Truffaut

**Joanna Truffaut** on ranskalainen digitalisaation konsultti ja yrittäjä. Truffautilla on ollut merkittävä rooli tietoisuuden luomisessa ja ilmaisten Wi-Fi-verkkojen kehittämisessä kaupunkialueilla Yhdysvalloissa ja Ranskassa, ja internet startup-yritysten käynnistämisessä Lähi-idässä. Hän on erikoistunut neuvomaan julkisia laitoksia, kaupunkeja ja mediayrityksiä digitaalisuuden ja teknologian mahdollisuuksista ja uhkista niiden yleisessä liiketoimintastrategoissa. Truffaut on Institut Mines-Télécomin ja Virginia Techin alumni.

## Ura
Yhdessä Anthony M. Townsendin kanssa, Truffautista tuli vuonna 2001 New Yorkin langattoman johtoryhmän jäsen, joka on voittoa tavoittelematon järjestö ja joka tukee ja mahdollistaa vapaan, julkisen langattoman Internet-yhteyden kasvun New Yorkissa ja sen lähialueilla. 

Myöhemmin vuonna 2003 Truffaut perusti Pariisin avoimen verkon, jonka tavoitteena oli mahdollistaa ilmaisten Wi-Fi-verkkojen kasvu Pariisin kaupungissa. Hänestä tuli tunnustettu hahmo Ranskassa kaupunkien ilmaisten Wi-Fi-verkkojen herättämisen ja ensimmäisen kirjansa jälkeen. Tämän ajanjakson aikana hän työskenteli tieto- ja viestintäteknologian alan innovaatioiden siirto -kentässä Ranskan teollisuus- ja talousministeriön sivuliikkeeseen ja sen jälkeen startup-yritys Cityneossa, jonka Pure Agency myöhemmin osti. 

Kun hän siirtyi Lähi-itään, Truffaut perusti Ibtikaratin, ensimmäisen Lähi-idän startup-yrityksen vuonna 2012, mikä mahdollisti sen että yrittäjät pystyivät myymään sovelluksiaan verkkoportaalin kautta. 

Vuonna 2013 hän perusti Ejaba.comin verkkoliiketoiminnan kysymys- ja vastausalustan Lähi-idässä, joka antoi yrittäjille mahdollisuuden kysyä liiketoimintaan liittyviä kysymyksiä asiantuntijaverkostolta maksua vastaan. 

Truffaut on Ernst & Youngin julkisten instituutioiden ja mediayritysten digitaalinen muutosjohtaja ja on edelleen aktiivinen startup-yritysten kanssa mentorointi- ja hackathon-arviointitoimintojensa kautta.

## Lähteet

* Joanna Truffautin, Guy de Lussignyn, Bertrand Grossirin - Espo-julkaisun, tammikuu 2004 - opas 
* L'annee des TIC: Joanna Truffaut, Michel Berne - INT - Laboratoire OSTIC, 2005 
* Territoires et sociétés de l'information en Ranska Bruno Salguesin kanssa Joanna Truffautin rahoitusosuudella - CRITIC, 2003 

### Viitteet

## Aiheesta muualla

* Konferenssipuhe älykkäästä hallituksesta - video englanniksi
Olga Tass

**Olga Tass-Lemhényi** (o.s. **Tass**, 29. maaliskuuta 1929 Pécs – 10. heinäkuuta 2020 Budapest) oli unkarilainen telinevoimistelija ja olympiavoittaja.

Tass voitti urallaan yhteensä kuusi olympiamitalia. Melbournessa 1956 hän voitti yhteisvoimistelussa kultaa, joukkuekilpailussa hopeaa ja hypyssä pronssia. Aikaisemmin Helsingissä 1952 hän saavutti yhteisvoimistelun hopeaa ja joukkuekilpailun pronssia ja Lontoossa 1948 joukkuekilpailun hopeaa. Hän kilpaili myös Rooman kesäolympialaisissa 1960. Myös Rooman MM-kilpailuissa 1954 Tass ylsi Unkarin joukkueessa joukkuekilpailun hopealle.

Tass avioitui vesipallon olympiavoittaja Dezső Lemhényin kanssa. Tass-Lemhényi kuoli 91-vuotiaana 10. heinäkuuta 2020.

## Lähteet
* Profiili Unkarin olympiakomitea 
* Olga Tass-Lemhényi Bio, Stats, and Results Olympics at Sports-Reference.com 
* 

### Viitteet

## Aiheesta muualla

*
Diane di Prima

**Diane di Prima** (6. elokuuta 1934 New York – 25. lokakuuta 2020) oli yhdysvaltalainen runoilija ja kirjailija.

New Yorkin Brooklynissä syntynyt di Prima oli yksi 1950–1960-lukujen beat-sukupolven merkittävimpiä runoilijoita. Hän oli mukana beat-liikkeen toiminnassa New Yorkissa, kunnes muutti 1960-luvun lopussa San Franciscoon. Di Priman ensimmäinen runokokoelma *This Kind of Bird Flies Backward* ilmestyi 1958, jonka jälkeen hän julkaisi yli 40 teosta. Di Priman ja Gary Snyderin 1961 julkaisema pamfletti *Buddhist Anarchism* on yksi aikakauden merkittävimpiä anarkistisia teoksia. Hän esiintyi myös The Band -yhtyeen konserttielokuvassa *[[The Last Waltz]]*, jossa hän lukee kaksi runoaan.

Di Priman teoksista on suomennettu vuonna 1971 ilmestynyt runokokoelma *Revolutionary Letters*, jonka J. K. Ihalainen käänsi vuonna 2002.

## Suomennetut teokset
*

## Lähteet
Andrea Bodó

**Andrea Mária Bodó** (4. elokuuta 1934 Budapest – 21. syyskuuta 2022 Novato) oli unkarilainen telinevoimistelija ja olympiavoittaja.

Bodó voitti urallaan yhteensä neljä olympiamitalia: Melbournessa 1956 hän voitti yhteisvoimistelussa kultaa ja joukkuekilpailussa hopeaa, ja Helsingissä 1952 hän saavutti yhteisvoimistelun hopeaa sekä joukkuekilpailun pronssia. Hän loikkasi Yhdysvaltoihin vuonna 1956 ja myöhemmin muun muassa toimi neljissä olympialaisissa voimistelutuomarina.

## Lähteet
* Andrea Bodó-Molnár Bio, Stats, and Results Olympics at Sports-Reference.com 

### Viitteet

## Aiheesta muualla
Olga Baryševa

**Olga Fjodorovna Korosteljova** (o.s. **Baryševa**, , s. 24. elokuuta 1954 Sverdlovsk, Venäjän SFNT) on venäläinen, pelaajana Neuvostoliittoa edustanut, koripalloilija, olympiavoittaja, maailman- ja euroopanmestari.

Baryševa voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980, maailmanmestaruuden Kolumbiassa 1975 ja Brasiliassa 1983 sekä Euroopan mestaruuden Italiassa 1974, Ranskassa 1976, Puolassa 1978, Jugoslaviassa 1980 ja Italiassa 1981.

## Lähteet
* Olga Barysheva-Korostelyova Bio, Stats and Results Olympics at Sports-Reference.com 

### Viitteet

## Aiheesta muualla

* Profiili FIBA Archive 
* Profiili FIBA Archive 
* Profiili FIBA Archive
Viestijuoksun Suomen-mestaruuskilpailut 1977

**Viestijuoksun Suomen-mestaruuskilpailut 1976** järjestettiin 18.-19. kesäkuuta Imatralla.

## Yleisen sarjan mitalistit
### Miehet

### Naiset

## Lähteet
*
*

## Huomautukset
Bellegarde (Loiret)

**Bellegarde** on kunta Ranskassa Loiret’n departementissa Centre-Val de Loiren alueella. Se sijaitsee noin 110 kilometriä Pariisista etelään.
 

Kunnan nähtävyyksiä on 1300-luvulla rakennettu ja 1700-luvulla remontoitu linna *Château de Bellegarde*. Bellegarden kunta on tunnettu ruusunviljelystä jo 1800-luvulta lähtien.

## Lähteet

## Aiheesta muualla
Nelli Ferjabnikova

**Nelli Vasiljevna Ferjabnikova** (, s. 14. toukokuuta 1949 Vorkuta, Komin ASNT) on venäläinen, pelaajana Neuvostoliittoa edustanut, koripalloilija, olympiavoittaja, maailman- ja euroopanmestari.

Ferjabnikova voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980, maailmanmestaruuden Brasiliassa 1971 ja Kolumbiassa 1975 sekä Euroopan mestaruuden Alankomaissa 1970, Bulgariassa 1972, Italiassa 1974, Ranskassa 1976 ja Puolassa 1978.

## Lähteet
* Nelli Feryabnikova Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive 
* Profiili FIBA Archive
Maija Isosaari

**Maija Isosaari**, eli **Maria Raakel Isosaari** (o.s. *Kuivila*, 25. heinäkuuta 1920 Lapua – 30. maaliskuuta 2005 Ylihärmä) oli suomalainen Maaseudun Kone Oy:n toinen perustaja, pitkäaikainen johtaja ja kauppaneuvos. Ylihärmäläisen Maaseudun Kone -perheyhtymän nykyinen nimi on MSK Group.

Kuivilan koulutustaustana oli kansakoulu. Hän meni vuonna 1948 naimisiin aloittelevan maatalouskonevalmistajan Ville (Vilho) Isosaaren kanssa. Tämä osti loppuvuodesta 1949 seudulla lopettaneen  osuusmeijerin tilat. Yhdessä he perustivat 1950 Maaseudun Kone -osakeyhtiön. Yrityksen tuotevalikoima kasvoi vähitellen ja laadukkaista tuotteistaan tunnettu yritys palkkasi lisää väkeä töihin. Yrityksen toimitusjohtajana toimi alkuvuosina Ville Isosaari, ja miehensä yllättävän kuoleman jälkeen Maija Isosaari (1964–1973). Sen jälkeenkin Maija Isosaari jatkoi Maaseudun koneen tai perheyhtiön toimintoja jaettaessa muodostetun Junkkarin hallituksen puheenjohtajana vuoteen 1985 asti.

Maija Isosaaren jälkeläiset ovat jatkaneet Maaseudun Kone -konsernin tehtävissä ja omistajina. Vuonna 1985 Maija Isosaari siirtyi eläkkeelle, ja konsernin osakekanta jaettiin kolmelle lapselle. Sittemmin vastuu perheyrityksessä on siirtynyt jo seuraavalle sukupolvelle.

Kauppaneuvoksen arvon Maija Isosaari sai 21. heinäkuuta 1977. Suomen Leijonan ritarikunnan 1. luokan ritarin arvo hänelle myönnettiin 1986.

Teollisuusneuvos Jaakko Isosaari (1950–2015) oli Maija ja Ville Isosaaren poika. 

## Lähteet

## Aiheesta muualla
*Isompiin saappaisiin omilla ehdoilla (11.11.2003) (talouselama.fi)
Tulva (Vilma Alinan albumi)

**Tulva** on suomalaisen laulaja-lauluntekijän Vilma Alinan 1. maaliskuuta 2019 julkaistu toinen albumi. Albumin on tuottanut Ilkka Wirtanen.

Vilma Alina on kertonut albumin olevan jaettu ikään kuin A- ja B-puoleen. Albumin alkupuolen kappaleet ovat tunnelmaltaan kepeämpiä, kun taas albumin loput kappaleet, nimiraita ”Tulvasta” eteenpäin, ovat tunnelmaltaan vakavampia.

## Kappaleet

## Lähteet

## Aiheesta muualla
* Vilma Alina kertoo albumin kappaleista YleX:n haastattelussa
Olga Suharnova

**Olga Leonidovna Suharnova** (, s. 14. helmikuuta 1955 Perehodinskoje, Venäjän SFNT) on venäläinen, pelaajana Neuvostoliittoa edustanut, koripalloilija, olympiavoittaja, maailman- ja euroopanmestari. Hänelle on myönnetty myös Ranskan kansalaisuus.

Suharnova voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980, maailmanmestaruuden Kolumbiassa 1975 ja Brasiliassa 1983 sekä kaikki yhdeksän Euroopan mestaruutta vuosien 1972–1987 välillä. Hän voitti myös yhden Neuvostoliiton mestaruuden ja viisi Ranskan mestaruutta.

## Lähteet
* Profiili Women's Basketball Hall of Fame 
* Olga Sukharnova Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Maura Viceconte

**Maura Viceconte** (3. lokakuuta 1967 – 10. helmikuuta 2019) oli italialainen kestävyysjuoksija. Hän edusti maataan kaksissa kesäolympialaisissa naisten maratonilla. Atlantassa 1996 hän keskeytti kisan ja 2000 Sydneyssa hänen sijoituksensa oli 12.

Viceconten paras saavutus oli Budapestin EM-kisoissa 1998 juostu maratonin pronssimitali. Urallaan hän voitti kuusi katumaratonia. Hänen Wienissä vuonna 2000 juoksemansa aika 2.23.47 oli Italian ennätys vuoteen 2012 asti, ennen kuin Valeria Straneo juoksi nopeammin Rotterdamin maratonilla huhtikuussa 2012.

Maura Viceonte teki itsemurhan 51-vuotiaana helmikuussa 2019.

## Saavutukset

## Aiheesta muualla
* Maura Viceonte Sports Refence -tietokannassa 
* 

## Lähteet
Amerikanvenäläiset

**Amerikanvenäläiset** ovat yhdysvaltalaisia, joiden juuret ovat Venäjällä. Venäläisten ensimmäinen suuri muuttoaalto Yhdysvaltoihin alkoi 1800-luvun jälkipuoliskolla ja kesti ensimmäiseen maailmansotaan asti. 

Termi *amerikanvenäläinen* on ollut historiallisesti harhaanjohtava, sillä sitä on käytetty tilastoissa etnisten venäläisten lisäksi esimerkiksi etnisesti puolalaisista, ukrainalaisista ja juutalaisista, jotka ovat muuttaneet entisten Venäjän keisarikunnan tai Neuvostoliiton vallassa olleilta alueilta. Vuonna 2011 amerikanvenäläisten määrän tilastoitiin olevan 3,13 miljoonaa, josta vain vähemmistö oli varsinaiselta etniseltä taustaltaan venäläisiä. 

## Lähteet
Melide

**Melide** on kunta Etelä-Sveitsissä Ticinon kantonissa. Siellä on vajaat 2&nbsp;000 asukasta. 

## Sijainti
Melide sijaitsee Luganojärven länsirannalla Italian rajan tuntumassa Luganon kaupungista viitisen kilometriä etelään. Meliden pengersillan länsipää on Melidessä.

## Nähtävyyksiä
Swissminiatur on pienoismallipuisto, jossa esitellään Sveitsiä ja maan nähtävyyksiä.


Tiedosto:Ponte di Melide.jpg| Melide sijaitsee Meliden pengersillan länsipäässä.
Tiedosto:Swissminiatur - panoramio - avu-edm (49).jpg| Chillonin linna Swissminiatur-puistossa.
Tiedosto:BundeshausBern.jpg| Bundeshaus, parlamenttitalon pienoismalli.


## Lähteet
*

### Viitteet

## Aiheesta muualla
*
Isabella Augusta Gregory

**Isabella Augusta Gregory** (o.s. Isabella Augusta Persse, 15. maaliskuuta 1852 – 22. maaliskuuta 1932) oli irlantilainen kirjailija. Hän vaikutti  merkittävästi irlantilaisen kirjallisuuden kukoistukseen 1800-luvun lopulla kääntämällä irlantilaisia legendoja ja kirjoittamalla maalaiskomedioita kansanperinteen pohjalta. Hän kuului Irlannin kansallisteatterin Abbey Theatren perustajiin ja toimi sen johtajana. Hän kirjoitti vanhojen tarinoiden pohjalta oman tulkintansa *Cuchulain of Muirthemne*, jonka päähenkilöksi hän asetti Irlannin myyttisistä sankareista suurimman Cuchulainnin.

Augusta Gregory oli naimisissa maanomistaja William Henry Gregoryn kanssa, joka oli entinen kansanedustaja ja Ceylonin kuvernööri. Augusta Gregory aloitti kirjallisen uransa vasta jäätyään leskeksi vuonna 1892. Vuonna 1896 hän ystävystyi William Butler Yeatsin kanssa ja tuki tätä loppuelämänsä ajan. Yeats ja John Millington Synge kirjoittivat Abbey Theratrelle synkkiä näytelmiä, joiden vastapainoksi Gregoryltä tuli kevyempää tuotantoa.

## Lähteet

## Aiheesta muualla
* Irlannin kansallisen teatterin kulta-aika *teak*
Zalmoxes

**Zalmoxes** on sukupuuttoon kuollut ornitopodeihin kuuluva kasvinsyöjädinosaurusten suku, joka eli noin 70–69 miljoonaa vuotta sitten myöhäisliitukauden Maastricht-vaiheella.

## Ulkonäkö ja koko

*Zalmoxes* oli ulkonäöltään tyypillinen Rhabdodontidae-heimon edustaja. Sen ruumis oli pyöreähkö, ja sen pää oli suurikokoinen. Leuat olivat kapeat. *Zalmoxes* jaetaan kahteen lajiin. Näistä *Z.‭ ‬robustus* oli pienempi, arviolta noin 2,5 metriä pitkä ja 45 kilon painoinen. *Z.‭ ‬shqiperorum* oli 4–4,5 metriä pitkä ja saattoi olla edellisen lajin täysikasvuinen muoto.

## Löytöhistoria

Tutkimusretkeilijä Franz Baron Nopcsa löysi ensimmäiset *Zalmoxesin* jäänteet Romaniasta Hațegin syvänteestä, vähän ennen vuotta 1902. Liitukauden aikaan Hategi oli saari, ja *Zalmoxes* jakoi eli samassa ympäristössä kuin muun muassa *[[Telmatosaurus]]*. *Zalmoxesin* fossiilit ovat säilyneet erityisen hyvin, joten eläin on pystytty rekonstruoimaan hyvin.

## Lähteet
Bissone

**Bissone** on kunta Etelä-Sveitsissä Ticinon kantonissa. Siellä on vajaat 1&nbsp;000 asukasta. 

## Sijainti
Bissone sijaitsee Luganojärven itärannalla Italian rajan tuntumassa Luganon kaupungista viitisen kilometriä kaakkoon. Meliden pengersillan itäpää on Bissonessa.

## Liikenne
Meliden pengersillan liikenneväylät, moottoritie A2 ja Gotthardin rautatie, kulkevat kylän halki.


ETH-BIB-Bissone, Damm von Melide-LBS H1-023949.tif| Bissone (etualalla) vuonna 1963.
Seestrasse "via Maroggia" in Bissone, Tessin.jpg| Luganojärven rantakatu.
Verkehrswege in Bissone TI.jpg| Moottoritie ja rautatie halkovat kylän.


## Lähteet
*

### Viitteet

## Aiheesta muualla
*
Lillemor Östlin

**Solveig ''Lillemor'' Östlin** (16. kesäkuuta 1940 Örebro, Ruotsi – 8. kesäkuuta 2020) oli ruotsalainen kirjailija, joka istui vankiloissa ja oli ollut koevapaudella eniten aikaa yhteenlaskettuna kuin kukaan muu ruotsalainen nainen tähän asti. Hän istui yhteensä yli 25 vuotta, lähinnä erilaisista huumausainerikoksista, joilla hän rahoitti omaa amfetamiinin käyttöään. Östlin väitti istuneensa pidempään kuin kukaan muu ruotsalainen nainen.

## Elämäkerta
Östlin tuli raskaaksi 16-vuotiaana ja sai luvan mennä naimisiin nuoresta iästään huolimatta. Pariskunnalle syntyi toinenkin lapsi, mutta sitten hänen puolisonsa irtisanottiin ja he menettivät työsuhdeasuntonsa. Östlin alkoi liftata Tukholmaan siitä Uplannissa olevasta kylästä, jossa he asuivat. Tukholmassa Östlin joutui työskentelemään prostituoituna elättääkseen perhettään. Sen lisäksi hän työskenteli tarjoilijana Ambassadeur-yökerhossa, jossa hän tapasi paljon kuuluisia ihmisiä. Östlin kertoo olleensa kymmenen vuoden aikana Ruotsin oikeusministeri Lennart Geijerin rakastajatar, mutta ei ollut osallisena ns. bordellivyyhdessä eli Geijerin tapauksessa, vaikka hän tunsi tapauksen päähenkilöitä kuten bordellinpitäjä Doris Hoppin.

Östlin pidettiin ensimmäisen kerran petosyrityksestä, josta hän sai vuoden vankeustuomion kesällä 1967.

Maaliskuussa 2012 Östlin valittiin päihdekäyttäjien yhdistys Tjuvgodsin hallituksen jäseneksi ja myöhemmin sen varapuheenjohtajaksi. Yhdistyksen vuosikokouksessa 28. maaliskuuta 2013 Östlin vapautettiin kaikista tehtävistään yhdistyksessä.

Vuonna 2013 Lillemor Östlin tuomittiin 4,5 vuodeksi vankilaan huumausainerikoksista.

## ''Hinsehäxan''
Vuonna 2005 Östlin julkaisi omaelämäkertansa *[[Hinsehäxan]]*. Tammikuussa 2012 SVT lähetti kaksiosaista draamasarjaa *[[Lillemorin tarina]]*, jossa Vera Vitali näytteli Östliniä. Vuonna 2013 Yle Fem näytti samaa minisarjaa kolmiosaisena. Minisarjassa Östlinin roolihahmo pääsee näyttämään taiteilijakykyjään kun hän saa toimeksiannon maalata isoja seinämaalauksia. *Hinsehäxan*-kirjan jälkeen Östlin on kirjoittanut muitakin kirjoja, jotka käsittelevät hänen kokemuksiaan Ruotsin kriminaalihuollosta ja oikeusjärjestelmästä, joita hän arvostelee monissa kohdin.

## ''Dagbok från kvinnofängelset''
Syyskesällä 2007 Östlin pidätettiin asuntonsa ulkopuolella Skärholmenissa. Sen yhteydessä poliisi löysi häneltä amfetamiinia. Samana vuonna Östlin tuomittiin vankilaan tästä huumausainerikoksesta. Alussa hän istui Ljustadalenin avovankilassa, mutta muutaman kuukauden päästä hän siirtyi takaisin Hinsebergiin. Tästä vankeustuomiosta syntyi hänen toinen kirjansa *Dagbok från kvinnofängelset*.

## Bibliografia
*
*
*

## Lähteet
Sohvi Korhonen-Pöllänen

**Sohvi Korhonen-Pöllänen**, alkujaan **Sofia**, o.s. **Korhonen** (15. toukokuuta 1912 Nilsiä – 24. maaliskuuta 2001 Taipalsaari) oli pianisti ja musiikkipedagogi.

Sohvi Korhonen-Pölläsen vanhemmat olivat kauppias Elias Korhonen ja Anna Niiranen ja puoliso vuodesta 1948 diplomi-insinööri Kaarlo Ensio Pöllänen. Korhonen-Pöllänen tuli ylioppilaaksi Helsingin tyttönormaalilyseosta 1933 ja suoritti Sibelius-Akatemiassa 1936 sekä laulunopettajan tutkinnon että pianodiplomin, opettajanaan Elli Rängman-Björlin. Ensikonserttinsa hän piti samana vuonna Helsingissä ja esiintyi vielä 1973 Luganon orkesterin solistina Sveitsissä. Potsdamissa hän opiskeli 1941 ja teki opintomatkan Pariisiin 1951 sekä useita matkoja Wieniin. Kuopiossa Korhonen-Pöllänen toimi pianonsoiton opettajana kaksitoista vuotta ja sittemmin Lappeenrannassa, mukaan lukien opetustyö Lappeenrannan musiikkiopistossa. Lahden musiikkiopiston lehtori hän oli 1969–1974 ja Kainuun musiikkiopiston 1974–1977. Hän opetti myös useana kesänä Klemetti-Opistossa.

## Lähteet
Suomen Heimosoturien Liitto

**Suomen Heimosoturien Liitto** oli Suomen heimosotiin vuosina 1918–1921 osaa ottaneiden vapaaehtoisten heimosoturien veteraanijärjestö, joka perustettiin Helsingissä 4. marraskuuta 1933. Liittoon kuului noin 4&nbsp;000 jäsentä, ja sen puheenjohtajana oli everstiluutnantti Eero Kuussaari. Liiton tavoitteina olivat "heimokansojen vapausaatteiden ylläpitäminen, suomalaisen kansallistunnon kehittäminen ja syventäminen, Suomen suvun historian ja kansamme kehitysvaiheiden selostaminen, puolustustahdon kasvattaminen".

Liitto julkaisi vuosina 1935–1939 ''Heimosoturi''-kuukausijulkaisua. Vuonna 1939 Suomen Heimosoturien Liitto perusti Heimosotaristi-kunniamerkin, jota myönnettiin heimosotiin osallistuneille syntyperäisille suomalaisille ja Suomessa tai Virossa asuneille inkeriläisille ja itäkarjalaisille emigranteille.

Liiton kunniamarssi oli Reino Hirvisepän sanoittama ja Heikki Klemetin säveltämä *Heimosoturien marssi*, joka julkaistiin vuonna 1936.

Suomen Heimosoturien Liitto lakkautettiin lokakuussa 1944 Moskovan välirauhansopimuksen 21. artiklan tulkinnan nojalla Neuvostoliitolle vihamielisenä järjestönä.

## Liiton julkaisuja
* Eero Kuussaari: *Suomen suvun tiet – kuvaus Suomen sukukansojen kehityksestä sekä tuhatvuotisista vaelluksista ja valtataisteluista*. Suomen heimosoturien liitto, Helsinki 1935
* Eero Kuussaari: *Heimosodat 1918–1922. 1, Taistelu Petsamosta*. Puolustusministeriön sotahistoriallisen toimiston julkaisuja 5. Suomen heimosoturien liitto, Helsinki 1939

## Lähteet

https://digi.kansalliskirjasto.fi/aikakausi/binding/1109200?page=12
False Kings

**False Kings** on suomalaisyhtye Poets of the Fallin kappale ja toinen single yhtyeen vuoden 2018 studioalbumilta *[[Ultraviolet (Poets of the Fallin albumi)|Ultraviolet]]*. Se julkaistiin 31. tammikuuta 2018.

## Kappaleet
# False Kings (Single Mix)

## Lähteet

## Aiheesta muualla
* False Kings Discogsissa.
Dancing on Broken Glass

**Dancing on Broken Glass** on Poets of the Fallin kappale ja kolmas single yhtyeen vuoden 2018 albumilta *[[Ultraviolet (Poets of the Fallin albumi)|Ultraviolet]]*. Se julkaistiin 7. syyskuuta 2018.

## Kappaleet
# Dancing on Broken Glass (Radio Edit)
#Dancing on Broken Glass
#Dancing on Broken Glass (Instrumental)

## Lähteet

## Aiheesta muualla
* Dancing on Broken Glass Discogsissa.
Tiina Saarimäki

**Tiina Saarimäki** (s. 10. kesäkuuta 1991 Salo) on suomalainen jääkiekkoilija ja jääkiekkotuomari. Pelaajaurallaan hän pelasi naisten SM-sarjassa ja liigassa kymmenen kautta ja kuului myös Suomen maajoukkueeseen. Hän pelasi sekä puolustajana että hyökkääjänä.

Saarimäki edusti naisten pääsarjassa kasvattajaseuraansa Salo HT:tä kaudet 2008–2011, Tampereen Ilvestä kaudet 2011–2015 ja 2016–2018 sekä Hämeenlinnan Pallokerhoa kauden 2015–2016. Hän pelasi pääsarjassa kaikkiaan 209 runkosarjaottelua, joissa hänen tehopisteensä ovat 68&nbsp;+&nbsp;98&nbsp;=&nbsp;166, sekä 46 pudotuspeliä tehopistein 15&nbsp;+&nbsp;8&nbsp;=&nbsp;23. Hän saavutti kaksi SM-hopeaa ja yhden SM-pronssin.

Suomen maajoukkueessa Saarimäki pelasi 36 maaottelua ja teki niissä kaksi maalia sekä sai yhden syöttöpisteen. Hän pelasi maailmanmestaruuskilpailuissa vuosina 2011 ja 2013, joista ensin mainituissa Suomi saavutti pronssia.

Pelaajauransa jälkeen Saarimäki on toiminut jääkiekkotuomarina. Hän on toiminut päätuomarina Auroraliigassa ja lisäksi ollut tuomarina naisten peleissä olympialaisissa ja MM-kilpailuissa.

## Lähteet
* 

### Viitteet
Anne Tuomanen

**Anne Tuomanen** (s. 15. huhtikuuta 1987 Jyväskylä) on suomalainen jääkiekkoilija, joka on pelannut naisten SM-sarjassa ja liigassa 15 kautta ja kuulunut myös Suomen maajoukkueeseen. Hän on pelipaikaltaan laitahyökkääjä.

Tuomanen on edustanut naisten pääsarjassa Jyväskylän Hockey Catsiä kaudet 2002–2007, Hämeenlinnan Pallokerhoa 2009–2011 ja 2015–2016 sekä Tampereen Ilvestä 2011–2015 ja kaudesta 2016–2017 eteenpäin. Hän on pelannut pääsarjassa yli 350 runkosarjaottelua ja 70 pudotuspeliä. Hän on voittanut Suomen-mestaruuden vuonna 2011 sekä saavuttanut kolme SM-hopeaa ja kaksi SM-pronssia.

Suomen maajoukkueessa Tuomanen on pelannut 76 maaottelua ja tehnyt niissä kuusi maalia sekä saanut viisi syöttöpistettä. Hän on pelannut maailmanmestaruuskilpailuissa vuosina 2011 ja 2013, joista ensin mainituissa Suomi saavutti pronssia.

## Lähteet
* 

### Viitteet
Vilma Tarvainen

**Vilma Tarvainen** (s. 2. toukokuuta 1986 Tampere) on suomalainen jääkiekkoilija, joka pelasi naisten SM-sarjassa 11 kautta ja kuului myös Suomen maajoukkueeseen. Hän oli pelipaikaltaan puolustaja.

Tarvainen edusti naisten SM-sarjassa Jyväskylän Hockey Catsiä kausina 2000–2009, Tampereen Ilvestä keväällä 2009, jyväskyläläistä JYP:iä kaudella 2010–2011 ja Oulun Kärppiä kaudella 2012–2013. Hän pelasi pääsarjassa kaikkiaan 214 runkosarjaottelua, joissa hänen tehopisteensä olivat 24&nbsp;+&nbsp;84&nbsp;=&nbsp;108, sekä 33 pudotuspeliä tehopistein 4&nbsp;+&nbsp;2&nbsp;=&nbsp;6. Hän saavutti yhden SM-hopean ja yhden SM-pronssin.

Suomen maajoukkueessa Tarvainen pelasi 43 maaottelua ja teki niissä neljä maalia sekä sai kaksi syöttöpistettä. Hän pelasi maailmanmestaruuskilpailuissa vuosina 2008 ja 2013, joista ensin mainituissa Suomi saavutti pronssia.

## Lähteet
* 

### Viitteet